وجالکا

وجالکا
وجالکا ہک وستی ہے جیڑھی ہندوستان دی گجرات ریاست دے بوتاد ضلعے دے رانپور تعلقے وچ واقع ہے۔ ایں وستی دے نزدیک 2014ء وچ سندھ وادی دی تہذیب دا ہک آثار قدیمہ دا ٹھیڑھ دریافت تے کھدائی کیتا ڳیا۔

آثار قدیمہ 
ایہ ٹھیڑھ لوتھل توں 50 کلومیٹر دے فاصلے تے واقع ہے، جیڑھا ایں علاقے دا اہم آثار قدیمہ دا ٹھیڑھ ہے۔ ایں ریاست وچ تقریباً 190 ہڑپہ دے ٹھیڑھ ہن، جنہاں وچ زیادہ تر کچھ تے سوراشٹرا علاقیاں وچ ہن، تے کجھ لاتا علاقے وچ وی ملے ہن۔

ایں ٹھیڑھ تے کھدائی دا کم 2014ء وچ شروع تھیا تے ݙو سال تک جاری رہیا۔ کھدائی مہاراجہ سایاجیراؤ یونیورسٹی آف بڑودہ دے شعبہ آثار قدیمہ تے قدیم تاریخ دے طلباء تے اساتذہ دے ذریعے کیتی ڳئی۔ ایہ آبادی سندھ وادی دی تہذیب نال تعلق رکھدی ہے تے ایںدا زمانہ تقریباً 2300 ق م توں 1600 ق م تک ہے۔ ایہ ہک دیہاتی مرکز ہئی جیڑھا شہری مراکز کوں خام مال فراہم کریندا ہئی۔

کھدائی دے دوران، آثار قدیمہ دے ماہرین  کئی آثار دریافت کیتے، جنہاں وچ مٹی دے برتن، جانوراں دیاں ہݙیاں، مٹی دیاں دیواراں، موتی تے پتھر دے بلیڈ شامل ہن۔ موتی تے پتھر دے بلیڈ ایں ڳالھ دی نشابری کریندے ہن کہ ایں ٹھیڑھ تے ہک چھوٹے پیمانے تے صنعت موجود ہئی۔ مٹی دے ڈھانچے ایں زمانے دے گھریلو تعمیراتی ڈھنگ دے بارے وچ ڄاݨکاری ݙیندے ہن۔ انہاں  مائیکیشس ریڈ ویئر، ہک قسم دا مٹی دا برتن، وی وافر مقدار وچ ملیا، جیڑھا ایں ڳالھ دی تصدیق کریندا ہے جو ایہ ٹھیڑھ سندھ وادی دی تہذیب نال تعلق رکھدا ہے۔

وجالکا دیاں قریبی وستیاں چندروا تے بھیم ناتھ ہن، جنہاں وچوں ݙوہاں تے سندھ وادی دی تہذیب دے ٹٻے موجود ہن۔ چندروا دا ٹبہ تباہ حال ہے جݙاں جو بھیم ناتھ دے دو ٹٻے نسبتاً بہتر حالت وچ ہن۔

وجالکا دے 3 ٹٻے دے ناں نیشادھو I (10,000 مربع میٹر)، نیشادھو II (37,500 مربع میٹر) تے نیشادھو III (22,500 مربع میٹر) ہن۔
"قدیم تہذیباں دی وراثت کوں سانبھݨ دی لوڑ ہے!"